**Základná škola, Školská č.299/11, Skýcov**

**Školská č.299/11, 951 85 Skýcov**

Organizácia a podmienky výchovy a vzdelávania v základných školách od 17.05.2021

Základná škola, Školská č.299/11, Skýcov (ďalej len ,,Základná škola Skýcov“) sa od 17.05.2021 bude riadiť manuálom covid školských semaforom pre základné školy:

**ZELENÁ FÁZA**

Zelená fáza nastáva v prípade, že:

* v škole nie je žiaden podozrivý žiak lebo zamestnanec;
* v škole je jeden alebo viac žiakov alebo zamestnancov podozrivých z ochorenia na COVID-19 (ani jeden žiak / zamestnanec nie je pozitívny).

Žiaka či zamestnanca môže určiť ako podozrivého jedine miestne príslušný RÚVZ alebo všeobecný lekár. Zákonný zástupca alebo zamestnanec oznámi po indikácii RÚVZ alebo všeobecným lekárom škole, že je u jeho dieťaťa (v prípade zákonného zástupcu) alebo uňho (v prípade zamestnanca) podozrenie na ochorenie COVID-19. Škola následne postupuje podľa nižšie uvedených krokov, čaká na prípadné pokyny a poskytuje plnú súčinnosť miestne príslušnému RÚVZ.

**Základné odporúčania**

* Škola zverejnení oznam na vchodových dverách.
* Obsah a formu všetkých vzdelávacích a záujmových činností je nutné voliť tak, aby boli zaistené hygienicko-epidemiologické opatrenia.
* Vstup cudzím osobám do priestorov školy je možný len s výnimkou potvrdenou riaditeľom školy a čestným prehlásením o bezinfekčnosti danej osoby. Pod cudzou osobu sa rozumie akákoľvek iná osoba okrem zamestnanca školy, žiaka a osôb definovaných v dokumente nižšie. Informáciu o zákaze a podmienkach vstupu škola zverejní na vchodových dverách a/alebo webovom portáli školy, ak ho má zriadený.
* Na komunikáciu externých osôb so školou počas úradných (stránkových) hodín sa využíva dištančný spôsob komunikácie (písomný, maily a pod.).
* Organizácia hromadných podujatí (napr. rodičovské združenia, zasadnutia rady rodičov, rady školy a pod.) sa uskutočňuje digitálnou/dištančnou formou.
* Organizácia ostatných hromadných podujatí (napr. účelové cvičenia, didaktické hry) sa neuskutočňuje.

**Zamestnanci školy:**

* Zamestnanci predkladajú po každom prerušení dochádzky do zamestnania v trvaní 3 a viac dní po sebe nasledujúce dni (vrátane víkendov a sviatkov) písomné vyhlásenie o tom, že zamestnanec neprejavuje príznaky prenosného ochorenia a nemá nariadené karanténne opatrenie, prípadne PN vystavenú príslušným lekárom.
* V prípade, že je u zamestnanca potvrdené ochorenie na COVID-19, postupuje sa podľa usmernenia manuálu, časť Oranžová fáza.
* Každý nepedagogický zamestnanec školy nosí osobnú ochrannú pomôcku na prekrytie horných dýchacích miest alebo jej stanovený ekvivalent v súlade s aktuálne platnými opatreniami ÚVZ SR.
* Každý pedagogický zamestnanec a odborný zamestnanec nosí osobnú ochrannú pomôcku na prekrytie horných dýchacích miest alebo jej stanovený ekvivalent v súlade s aktuálne platnými opatreniami ÚVZ SR V miestnosti, v ktorej sa zdržuje trieda, je zabezpečené časté a intenzívne priame vetranie.
* Pedagogickí zamestnanci a odborní zamestnanci základnej školy v súlade s aktuálnymi hygienicko epidemiologickými nariadeniami a podľa svojho uváženia a možností zabezpečia rozstupy medzi žiakmi a pedagógmi pri výchovno-vzdelávacom procese.

**Zákonný zástupca:**

* Zodpovedá za dodržiavanie hygienicko-epidemiologických opatrení pri príchode žiaka do základnej školy a pri odchode žiaka zo základnej školy resp. zo školského klubu detí (prekrytie horných dýchacích ciest vhodne zvolenými osobnými ochrannými pomôckami alebo jej stanovenými ekvivalentami v súlade s aktuálne platnými opatreniami ÚVZ SR, dodržiavanie odstupov, dezinfekcia rúk v zmysle aktuálnych opatrení ÚVZ SR).
* Zabezpečí pre svoje dieťa každý deň minimálne dve rúška/respirátory (náhradné, musí mať pri sebe v prípade potreby) a papierové jednorazové vreckovky.
* Predkladá po každom prerušení dochádzky žiaka do základnej školy v trvaní viac ako tri po sebe nasledujúce dni (vrátane víkendov a sviatkov) písomné vyhlásenie zákonného zástupcu o bezinfekčnosti . Pri prerušení viac ako 5 pracovných (víkendy a sviatky sa nezapočítavajú) dní z dôvodu akéhokoľvek ochorenia predkladá potvrdenie o chorobe vydané všeobecným lekárom pre deti a dorast. Počet podaných Vyhlásení o bezinfekčnosti a Potvrdení o chorobe nie je limitovaný.
* V prípade, že u dieťaťa je podozrenie alebo potvrdené ochorenie na COVID-19, bezodkladne o tejto situácii informuje triedneho učiteľa a riaditeľa školy. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym ÚVZ. Za týchto podmienok nemôže žiak navštevovať školu.

**V prípade neprítomnosti žiaka v škole a školskom zariadení z dôvodu:**

* podozrenia na ochorenie COVID-19 (označený ako „Úzky kontakt“ RÚVZ, infektológom alebo všeobecným lekárom)
* ochorenia na COVID-19 (potvrdené ochorenie RÚVZ, infektológom alebo všeobecným lekárom)predloží pri návrate žiaka do školy "Potvrdenie o chorobe" vydané len všeobecným lekárom pre deti a dorast alebo u plnoletých žiakov všeobecným lekárom pre dospelých (u ktorých je žiak v starostlivosti), a to bez ohľadu na dĺžku trvania jeho neprítomnosti.

**Žiaci I. a II. stupňa školy:**

* Pri ceste do školy sa žiaci riadia aktuálnymi opatreniami ÚVZ SR a pokynmi RÚVZ. Sprevádzajúce osoby sa vo vnútorných priestoroch školy nepohybujú. Odporúčame minimalizovanie zhromažďovania osôb pred základnou školou.
* Škola zabezpečí dezinfekciu rúk všetkých osôb pri vstupe do budovy, a to dezinfekčným prostriedkom vhodne umiestneným.
* Žiak si odloží rezervnú osobnú ochrannú pomôcku na prekrytie horných dýchacích ciest alebo jej stanovený ekvivalent do svojho vrecka, túto ochrannú pomôcku musí mať vždy v dosahu (pre prípad znečistenia).
* Žiak po príchode do školy, ako aj počas vyučovacieho procesu, si umýva ruky bežným spôsobom, ktorý je v súlade s aktuálnymi hygienicko-epidemiologickými nariadeniami.
* Žiak nosí osobnú ochrannú pomôcku na prekrytie horných dýchacích miest alebo jej stanovený ekvivalent v súlade s aktuálne platnými opatreniami ÚVZ SR (tak ako to ustanovuje aktuálne platná vyhláška ÚVZ SR vo vnútorných a vonkajších priestoroch základnej školy, vrátane svojej triedy)
* Základná škola opakovane upozorňuje žiakov na dodržiavanie hygienických pravidiel pri kašľaní a kýchaní.

**Zamestnanci technického úseku:**

* Toalety musia byť vybavené mydlom v dávkovači a jednorazovými papierovými utierkami (obrúskami) pre bezpečné osušenie rúk. Nepoužívajú sa textilné uteráky a vzduchové sušiče rúk.
* Nepoužívajú sa klimatizačné zariadenia a ventilátory.
* Upratovanie a dezinfekcia toaliet prebieha minimálne dvakrát denne a následne podľa potreby.
* Upratovací personál je informovaný a poučený o sprísnených podmienkach upratovania a o potrebe priebežného čistenia a dezinfekcie dotykových plôch, ostatných povrchov a predmetov. q) Dôkladné čistenie všetkých miestností, v ktorých sa žiaci a zamestnanci školy nachádzajú, sa vykonáva najmenej raz denne.
* Dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, je vykonávaná minimálne dvakrát denne a podľa potreby (napr. kľučky dverí).
* Smetné koše sú zabezpečené tak, aby nebol potrebný fyzický kontakt rúk s košom pri zahadzovaní odpadu (napr. odstránenie vrchného uzáveru koša a pod.)

**Všeobecné odporúčania pri podozrení na ochorenie:**

Nikto s príznakmi infekcie dýchacích ciest, ktoré by mohli zodpovedať známym príznakom COVID19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie vstúpiť do priestorov základnej školy, školského klubu detí.

Ak žiak v priebehu dňa vykazuje niektorý z možných príznakov COVID-19, je nutné umiestniť ho do samostatnej izolačnej miestnosti a kontaktovať zákonných zástupcov, ktorí ho bezodkladne vyzdvihnú.

Ak sa u zamestnanca školy, školského klubu detí objavia príznaky nákazy COVID – 19 v priebehu jeho pracovného dňa, bezodkladne o tom informuje riaditeľa školy a opustí školu v najkratšom možnom čase

**Pri podozrení na ochorenie v prípade žiaka**

Podozrivý žiak nenavštevuje školu, školské zariadenie a do usmernenia príslušným RÚVZ alebo všeobecným lekárom žiaka (v prípade, ak podozrenie na ochorenie vyslovil lekár), alebo do oznámenia výsledkov jeho RT-PCR testu zákonným zástupcom, výučba prebieha štandardným spôsobom. Ak je podozrivý žiak podrobený RT-PCR testu a výsledok je:

* negatívny, zákonný zástupca informuje školu, výučba pokračuje štandardným spôsobom. Podozrivého žiaka manažuje miestne príslušný RÚVZ alebo všeobecný lekár pre deti a dorast.
* pozitívny, zákonný zástupca informuje školu. Podozrivého žiaka ďalej manažuje miestne príslušný RÚVZ alebo všeobecný lekár. Škola prechádza do oranžovej fázy podľa usmernenia manuálu.
* v prípade, že podozrivý žiak nie je podrobený RT-PCR testu, podozrivého manažuje miestne príslušný RÚVZ alebo všeobecný lekár pre deti a dorast. Škola sa ďalej riadi usmerneniami miestne príslušného RÚVZ.

**Pri podozrení na ochorenie v prípade zamestnanca:**

Zamestnanec s podozrením na ochorenie COVID – 19 nechodí do práce a do usmernenia príslušným RÚVZ alebo všeobecným lekárom zamestnanca (v prípade ak podozrenie na ochorenie vyslovil lekár), alebo výsledkov jeho RT-PCR výučba prebieha štandardným spôsobom prípadne upraveným spôsobom (v prípade, že v škola z dôvodu chýbajúceho zamestnanca nemôže zabezpečiť štandardný spôsob výučby, upraví si ho podľa svojich možností). Ak je podozrivý podrobený RT-PCR testu a výsledok je:

* negatívny, informuje zamestnávateľa, výučba pokračuje štandardným spôsobom. Zamestnanca s podozrením na ochorenie COVID – 19 manažuje príslušný všeobecný lekár alebo RÚVZ, ktorí rozhodnú o návrate zamestnanca do pracovného procesu,
* pozitívny, informuje zamestnávateľa, situáciu ďalej manažuje miestne príslušný RÚVZ alebo všeobecný lekár a prechádza sa do oranžovej fázy podľa usmernenia tohto manuálu,
* v prípade, že podozrivý zamestnanec nie je podrobený RT-PCR testu, podozrivého manažuje miestne príslušný RÚVZ alebo všeobecný lekár. Škola sa ďalej riadi usmerneniami miestne príslušného RÚVZ.

Pri podozrení na ochorenie v prípade zákonného zástupcu alebo osoby v úzkom kontakte so žiakom alebo zamestnancom školy

* Výučba prebieha štandardným spôsobom (s výnimkou podozrenia ochorenia viacerých pedagogických zamestnancov s nariadenou karanténou) a škola v prípade potreby poskytuje plnú súčinnosť miestne príslušnému RÚVZ.

PaedDr. Slezáková Magdaléna

riaditeľka školy

**Oboznámenie s dokumentom – Organizácia a podmienky výchovy a vzdelávania v základných školách od 17.05.2021**

 Meno a priezvisko Dátum Podpis

...................................................... .................................. .............................................

...................................................... .................................. .............................................

...................................................... .................................. .............................................

...................................................... .................................. .............................................

...................................................... .................................. .............................................

...................................................... .................................. .............................................

...................................................... .................................. .............................................

...................................................... .................................. .............................................

...................................................... .................................. .............................................

...................................................... .................................. .............................................

...................................................... .................................. .............................................

...................................................... .................................. .............................................

...................................................... .................................. .............................................

...................................................... .................................. .............................................

...................................................... .................................. .............................................

...................................................... .................................. .............................................

...................................................... .................................. .............................................